Cóvołi de Lascaux

I Cóvołi de Lascaux i xe un conpleso de cóvołi che i se cata inte ła França sud-oçidental. Łe grote łe se cata rente al viłajo de Montignac, inte el dipertimento de ła Dordogna.

Inte el 1979 łe grote de Lascaux łe xe stae inserìe inte l'ełenco dei Patrimoni de l'Umanità de l'UNESCO, insieme ai altri cóvołi che i se cata inte łe Val del fiume Vézère.

Inte i cóvołi se cata exenpi de òpare de arte paretal che i risal al Pałeołìtego superior: tante de ste òpare łe vien fate risałir a na data conprexa intra el 13 000 e el 15 000 vanti Cristo. El tema pi comunemente raprexentà el xe qûeło de grande bestie de l'època, dixegnài co granda richezha de particołari.

EL conpleso de cóvołi el xe stà scoverto el 12 de setenbre del 1940 da quatro toxati françexi: Marcel Ravidat, Jacques Marsal, Georges Agnel e Simon Coencas. Dopo de ła fin de ła Seconda Guera Mondial i cóvołi i xe stài verti al turismo de masa, ma inte el 1955 l'anidrida carbònega produxesta da 1.200 visitadori al di ła gaveva danexà le piture. Inte el 1963 łe caverne łe xe stàe seràe al pùblico e łe piture łe xe stàe restauràe al so stato orixinal. Uncuò łe xe monitoràe ogni di, par evitar un so deterioramento.

 Linganbi foresti 

  Lascaux Cave  Official Lascaux Web site, from the French Ministry of Culture.
  Pàxena del sito de l'UNESCO rełativa ai Cóvołi de Lascux

Categoria:Patrimoni de l'umanità in Fransa
Categoria:Preistoria